|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 611-01/24-01/2 |
| URBROJ: 2170-31-02/1-25-11 |
| Punat, 6. veljače 2025. godine |

Općina Punat, općinski načelnik, OIB: 59398328383, na temelju članka 26. Pravilnika o financiranju programa, projekata i javnih potreba sredstvima proračuna Općine Punat („Službene novine Primorsko-goranske županije“ broj 1/16) na temelju prijedloga stručnog povjerenstva donosi

**ODLUKU**

**o programima ili projektima javnih potreba u kulturi**

**za razdoblje 1.1. – 31.3.2025. godine kojima su odobrena financijska sredstva**

**Članak 1.**

Na temelju provedenog Javnog poziva za predlaganje javnih potreba u kulturi Općine Punat za 2025. godinu, Povjerenstvo za ocjenjivanje prijavljenih programa i projekata u postupku ocjenjivanja prijavljenih programa i projekata utvrdilo je prijedlog za dodjelu financijskih sredstava za prijavljene programe i projekte prema prioritetnim područjima.

**Članak 2.**

Uzimajući u obzir sve činjenice i prijedlog Povjerenstva za ocjenjivanje prijavljenih programa i projekata, financijska sredstva u razdoblju 1.1. – 31.3.2025. godine odobravaju se programima i projektima kako slijedi:

|  |  |  |  |
| --- | --- | --- | --- |
| **Red.**  **br.** | **Naziv udruge** | **Naziv programa/projekta** | **Prijedlog financiranja (€)** |
| **1.** | **Mažoretkinje otoka Krka** | **Prozor u svijet** | **0,00** |
|  |  | **Redovna djelatnost** | **1.000,00** |
| **2.** | **Kulturno umjetničko društvo Punat** | **Kulturno-umjetnički amaterizam** | **2.500,00** |
|  |  | **Zimska škola folklora** | **0,00** |
| **3.** | **Udruga Puntarske užance** | **Puntarske užance** | **4.000,00** |
|  |  | **Glumačka družina TMT** | **0,00** |
|  |  | **Kreativna radionica Takajica** | **800,00** |
| **4.** | **Muzika u koracima** | **Glazbeni kamp 2025** | **0,00** |
|  | | **MOOK Fest Punat 2025** | **0,00** |
| **5.** | **Ženska klapa „Vejanke“** | **Klapa sv. Kvirinu na dar** | **0,00** |
| **6.** | **Multimedijalna udruga Krčka beseda** | **Utoplimo krčku zimu** | **500,00** |
| **7.** | **Udruga sopaca otoka Krka** | **Očuvanje i promicanje glazbene baštine otoka Krka** | **200,00** |
| **8.** | **Udruga antifašističkih boraca i antifašista otoka Krka** | **Tisak knjige: „Logoraši s otoka Krka (1941. – 1945.)** | **0,00** |
|  | **UKUPNO** |  | **9.000,00** |

**Članak 3.**

Prijavitelji kojima je odobreno samo djelomično financiranje programa ili projekta dužni su prije potpisivanja ugovora o financiranju dostaviti izmijenjeni Obrazac proračuna programa/projekta s navedenim troškovima do visine odobrenog iznosa.

**Članak 4.**

Prijaviteljima se može na njihov zahtjev, kojeg su dužni podnijeti u roku od osam dana od dana primitka ove Odluke, omogućiti uvid u ocjenu njihovog programa ili projekta uz pravo Općine Punat da zaštiti tajnost podataka o osobama koje su ocjenjivale program ili projekt. Zahtjev za uvidom u ocjenu programa ili projekta ne smatra se prigovorom.

**Članak 5.**

Prijavitelji imaju pravo podnijeti prigovor isključivo na natječajni postupak te eventualno bodovanje nekog kriterija s 0 bodova.

Prigovor se podnosi Jedinstvenom upravnom odjelu Općine Punat u pisanom obliku u roku od 8 dana od dana dostave ove Odluke te o njemu odlučuje Povjerenstvo za odlučivanje o prigovorima.

Konačnu odluku po prigovoru, uzimajući u obzir mišljenje Povjerenstva za odlučivanje o prigovorima, donosi načelnik Općine Punat.

Prigovor, u pravilu, ne odgađa izvršenje Odluke i daljnju provedbu natječajnog postupka.

Prigovor se ne može podnijeti na odluku o visini dodijeljenih sredstava.

**Članak 6.**

Odluke o odobravanju financijskih sredstava za prijavljene programe i projekte za razdoblja 1.4. – 30.6.2025. godine i 1.7. – 31.12.2025. godine donijeti će se u roku 15 dana od dana stupanja na snagu Odluke o privremenom financiranju nužnih rashoda i izdataka za razdoblje 1.4.-30.6.2025. godine, odnosno u roku 15 dana od dana stupanja na snagu Proračuna Općine Punat za 2025. godinu s projekcijama za 2026. i 2027. godinu.

**Članak 7.**

Ova Odluka stupa na snagu danom donošenja.

OPĆINSKI NAČELNIK

Daniel Strčić, bacc.inf.,v.r.